

***TEENISTUJATE AMETILIITUDE KESKORGANISATSIOON***

ESTONIAN EMPLOYEES' UNIONS' CONFEDERATION

Kultuuriministeerium

Suur-Karja 23, Tallinn 15076 Meie: 02/04.06.2025

Kultuuriminister Heidy Purga

minister@kul.ee

Kantsler Kristiina Alliksaar
kristiina.alliksaar@kul.ee

Lugupeetud Heidy Purga

Tulenevalt hiljuti sõlmitud koalitsioonileppest, kus leidis toetust töötasu tõstmine – punkt 200: *Kultuuritöötajate, laulu- ja tantsupeoliikumise, kollektiivijuhtide ja treenerite palgafondid kasvavad. Asutuste juhid saavad suurema paindlikkuse palgamudeli kujundamisel, selleks suurendame palgafondi ka riigi sihtasutustes ja avalik-õiguslikes asutustes. Palgafondi kasvu võimalused lepitakse kokku eelarveläbirääkimistel. Tähtaeg III kvartal 2025.*

<https://valitsus.ee/valitsuse-eesmargid-ja-tegevused/valitsemise-alused/koalitsioonilepe-2025-2027/kultuur-loimumine-ja-sport>

Teeme ettepaneku jätkata 2026. aasta töötasu alammäära, töötasustamise tingimuste ja sotsiaalsete garantiide üleriigilisi läbirääkimisi.

Aasta alguses väljasaadetud kirjas (meie 01. 14.01.2025) ning läbirääkimiste kohtumisel 24. aprill jääb TALO oma esitatud ettepanekute juurde:

I Taotleme alates 2026. aastast riigieelarvest töötasu saavate ja riigieelarvest toetatavate (riigiasutused, avalik-õiguslikud juriidilised isikud, sihtasutused, maakonna raamatukogude seaduse alusel riigilt töötasu saavate töötajate), aga samuti kohalike omavalitsusüksuste haldusalluvuses olevate asutustes töötavate TALO liikmeskonda kuuluvate kõrgharidusega ja kõrgema kutsekvalifikatsiooniga või kõrgharidusnõudega võrdsustatud spetsiifiliste eriteadmistega töötajate töötasu alammäära tõstmist praegu kehtivalt 1600 eurolt

2065 euroni. (Eesti Panga ja Rahandusministeeriumi keskmise palga prognoos. 2024, sügis).

II Taotleme TALO liikmeskonda kuuluvate asutuste kõrg-ja eriharidusega töötajate, kelle brutotöötasu ületab leppega saavutatavat alammäära – töötasufondi suurendamist vähemalt sama protsendi võrra. See võimaldaks lisaks miinimumil olevatele töötajatele kindlustada inflatsiooni ja elukalliduse tõusu arvestav palgatõus ka kõigile teistele erialaspetsialistidele ja vabakutselistele töötajatele. Töötasufondi kasv 30%.

III Taotleme TALO liikmeskonda kuuluvateerialalise kõrgemaharidusegalaste- ja noorte treenerite riigipoolse töötasutoetuse mahu tõstmist tasemele, mis võimaldaks võrdsustada nende treenerite töötasu kõrgharidusnõudega võrdsustatud spetsiifiliste eriteadmistega töötajate töötasu alammääraga (2065 eurot), seda koos
kohapealse finantseerimiskohustusega.

IV Taotleme TALO liikmeskonda kuuluvate *huvikooli seaduse* alusel

töötavate huvikoolide (muusika ja kunstikoolid) pedagoogide töötasu võrdsustamist põhikooli ja gümnaasiumi pedagoogide töötasude tasemega.

TALO pakub välja võimaluse kohtuda konsultatsiooniks. Taaskord rõhutame, et TALO lähtuvalt oma liikmete soovist pakub sisulist abi täiendavate selgituste/kommentaaride andmiseks, et põhjendada kultuuri sektoris töötasufondi kasvatamiseks.

Pakume kohtumiseks aega juunikuu jooksul, kui minister või/ja kantsleriga leiame ühise aja.

TALO läbirääkimiste delegatsioon esindab Eesti Kultuuritöötajate Ametiliidu, Eesti Teatriliidu, Eesti Treenerite Liidu, Televisiooni Loometöötajate Ametiliidu, Raadio ja Televisiooni Tehniliste Töötajate Ametiliidu, Eesti Muusika-, Kunsti- ja Kunstidekoolide Töötajate Ametiliidu liikmeid.

Lugupidamisega

(allkirjastatud digitaalselt)

Maris Rosenthal

TALO juhatuse nimel
+37255609248